OpenLLM-France/wikimedia huggingface dataset:
# Geocaching

Geocaching mundu mailako altxor bilaketa jolasa da. Hitza ingelesetik mailegatu da, bere horretan, oraingoz grafia egokitu gabe. Jolasa doakoa da eta bertan parte hartzeko mugikorrean aplikazioa instalatzea edota web gunean zuzenean informazioa bilatzea nahikoa da. Bertan altxor bakoitza topatzeko pistak eta koordenadak agertuko zaizkizu. Hala, beste jokalariek ezkutatutako altxorrak topatu ahal izango dituzu eta bertan zure izena jarri.
Elkarteak berak zure altxorrak ezkutatzen hasi baino lehen beste pertsona batzuen altxorrak topatzea gomendatzen dizu. Izan ere, garrantzitsua da jolasaren dinamika ondo ulertzea altxorrak ezkutatzen hasi baino lehenago.

## Pausuak

* Lehenik eta behin, aplikazioa instalatu ostean beharrezkoa da kontua egitea.
* Horren ostean zugandik gertu dagoen cache bat aukeratu eta bilatu topatu arte.
* Cachea zabaldu eta topatu duzula idatzi.
* Aplikazioan altxorra topatu duzula erregistratu.

## Kategoriak

Cache mota batzuk daude, batzuk zailagoak eta beste batzuk errezagoak. Hauek dira horietako batzuk:
* Traditional-cacheak: Gehien topatzen diren altxorrak dira. Normalean kutxa bat dira eta barruan kontrol zerrenda bat daramate zuk sinatu ahal izateko.
* Multi-cacheak: Honakoetan ez dago altxor bakarra baizik eta altxor batzuk. Aplikazioak lehenengoa non dagoen azaltzen dizu eta hori topatzean bigarrena topatzeko pistak azalduko zaizkizu.
* Mystery cacheak: Altxor hauek topatu ahal izateko normalean aldez aurretik frogaren bat pasatu behar duzu koordenadak lortzeko.
* Earth-cacheak: Hauetan adierazgarria dena ez da altxor bera baizik eta honek gure Lurraren prozesuak hobeto ulertzeko balio digun zerbait ikustea.
Cache mota gehiago ikusi nahi ezkero jo erreferentzietara, bertan informazioa luzatzeko aukera baitago.

## Zailtasuna

Zailtasuna bi modutara neurtzen da, batetik orokorrean altxorra topatzea zenbat kostatzen duen 1etik 5era sailkatua eta bestetik cachera heltzeko ibilbidea edo ingurunea nolakoa den. Hau da, honakoan 1etik 5era baita ere, ebaluatu egiten da ea umeak heltzeko modukoa den edo oso aldapa handiak ote dituen.

## Erreferentziak

* ↑ Geocaching. «Geocaching» Geocaching (Noiz kontsultatua: 2019-09-07).
* ↑ (Ingelesez) Geocaching. «Geocaching - The Official Global GPS Cache Hunt Site» Geocaching (Noiz kontsultatua: 2019-09-07).
* ↑ (Gaztelaniaz) «Geocaching: iniciación para la búsqueda del tesoro en familia · Familias en Ruta» Familias en Ruta 2013-10-29 (Noiz kontsultatua: 2019-09-07).
* ↑ España, Geocaching. (2011-10-09). «GEOCACHING EN ESPAÑA: ¿Cuantos tipos de CACHES existen?» GEOCACHING EN ESPAÑA (Noiz kontsultatua: 2019-09-07).

## Kanpo estekak

* Datuak: Q14930
* Multimedia: Geocaching / Q14930
# Geocalamus

Geocalamus Amphisbaenidae familiako narrasti genero bat da. Kenia eta Tanzanian bizi dira.

## Espezieak

* Geocalamus acutus Sternfeld, 1912
* Geocalamus modestus Günther, 1880

## Kanpo estekak

* Datuak: Q39020
* Espezieak: Geocalamus
# Georges Frêche

Georges Frêche (Puylaurens, 1938ko uztailaren 9a - Montpellier, 2010eko urriaren 24a) frantziar politikaria izan zen.
1977an Montpellierreko alkate sozialista aukeratu zuten, 2004ra arte bertan egon zen. Alkate kargua utzi zuen urte berean, Languedoc-Roussilloneko Eskualdeko Kontseiluko presidente hautatu zuten eta kargua izan zuen 2010eko urrian hil zen arte, 72 urte zituela. urtean. 2007ko urtarrilean, Aljeriako independentisten aurka Frantziako armadarekin batera borrokatu ziren harkien aurkako adierazpenengatik Alderdi Sozialistatik kanporatua izan zen, eta ondoren hautagaitza alternatibo bat aurkeztu zuen eta horrekin urte bereko martxoan hauteskunde autonomikoak irabazi zituen. Hil ondoren, Christian Bourquinek hartu zuen bere lekua.
Georges Frêche HEC Parisen graduatu zen.

## Erreferentziak

* ↑ Georges Frêche est mort d'un arrêt cardiaque à 72 ans
* ↑ Georges Frêche est mort
* ↑ Georges Frêche

## Kanpo estekak

* Datuak: Q574342
* Multimedia: Georges Frêche / Q574342
# Georges Franju

Georges Franju (fʁɑ̃ʒy ahoskatua; Fougères, 1912ko apirilaren 12a – Paris, 1987ko azaroaren 5a) frantses zinemagilea izan zen. 1934. urtean, H. Langloisekin batera, Frantziako Zinemateka sortu zuen, eta 1948tik 1958ra bitartean, zinema dokumentalaren arloan maisurik handienetakoa izan zen: Le Sang des bêtes (1949, Piztien odola), Hôtel des Invalides, 1952; Les Poussières (1954, Hautsak); La Première Nuit (1958, Lehenengo gaua). Bere dokumental batzuk eta La Tête contre les murs (1958), egin zuen lehendabiziko film luzeak, umore beltzari zion atxikimendua erakusten dute.

## Filmografia

* 1958 : La Tête contre les murs
* 1960 : Les Yeux sans visage
* 1961 : Pleins feux sur l'assassin
* 1962 : Thérèse Desqueyroux
* 1963 : Judex
* 1965 : Thomas l'imposteur
* 1970 : La Faute de l'abbé Mouret
* 1974 : Nuits rouges

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q739606
# Georges J. F. Köhler

Georges Jean Franz Koehler (Munich, 1946ko apirilaren 17a - Friburgo, 1995eko martxoaren 1a) alemaniar biologoa izan zen. 1984ko Medikuntzako Nobel Saria jaso zuen Niels Kaj Jerne eta César Milsteinekin batera immunologiaren alorrean egindako lanengatik. Antigorputz monoklonalak sortzeko Milstein eta Köhlerren teknika izan zen antigorputzak helburu terapeutikoekin erabiltzeko oinarria.
Cambridgeko Biologia Molekularreko Laborategian Milstein ezagutu zuen eta elkarrekin antigorputzak ikertu zituzten. 1984tik 1993ra Basileako Immunologia Institutuan jarraitu zuen ikertzen. 1986tik hil zen arte Max Planck Immunologia Institutuko zuzendaria izan zen.
* Datuak: Q77160
* Multimedia: Georges Köhler / Q77160
# Georges Jacques Danton

Georges Jacques Danton (1759ko urriaren 26a – 1794ko apirilaren 5a) Frantziako Iraultzako protagonista handienetakoa izan zen.
Iraultzaile honek 1790an cordelierren kluba sortu zuen eta honen lehendakari bihurtu zen. 1792. urtean Konbentzio Nazionalean partaide aukeratu zuten eta arazo asko eduki zituen girondarrekin. Hurrengo urtean Salbazio Publikoan esku hartu zuen, baina azkenean orduan bere aliatua zen Robespierre atera zen erakunde beterazle horren agintaria. Ez zen izan Izualdiaren guztiz aldekoa eta Klementzia Komite bat proposatu zuen. Robespierrek bere interesentzat arriskutsua ikusi zuen eta gillotinara kondenatu zuen.
Erregearen Aholkularitzako legegizona izan zen 1785-1791 bitartean. Club des Cordeliers elkartea sortu zuen 1790. urtean, eta Justizia ministro hautatu zuten 1792an. Frantziako Iraultzaren aldekoa izaki, nazioko defentsaren antolatzaile nagusia izan zen. Prusiak Frantzia hartu zuenean Dantonek gobernuak hiriburua uztea eragotzi zuen, probintzietara abertzaletasunaren sua mantentzera ordezkariak bidali zituen, eta 3.000 pertsonatik gora atxilotu zituen Parisen. Konbentziorako diputatu hautatu zuten 1792. urtean. Urte bereko urritik aurrera girondarrek gogor eraso zioten iraileko sarraskian erantzukizun zuzena izan zuelakoan. Luis XVI.a erbesteratzearen aldekoa bazen ere, azken unean erregearen heriotzaren aldeko botoa eman zuen. Epaitegi Iraultzailea eta Osasun Publikoko Batzordea sortu zituen handik urtebetera (1793). Ez zituen matxinadak zapaldu, ez zen girondarrekin bat etorri eta inflazioak gora egin zuen aginpidean iraun zuen bitartean; hortaz, 1793ko urrian konbentzioak bere postutik kendu zuen. Saint Justen salaketa zela medio, 1793. urteko martxoaren bukaeran atxilotu, hurrengo hilabetean epaitu eta gillotinan hil zen Camile Desmoulins lagunarekin batera, urte bereko apirilaren bostean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-estekak

* (Frantsesez) Discours Civiques de Danton liburua Gutenberg proiektuan
* Datuak: Q184623
* Multimedia: Georges Jacques Danton / Q184623
# Georges Jeanclos

Georges Jeanclos (Paris, Frantzia, 1933ko apirilaren 9a - 1997ko martxoaren 30a) eskultorea izan zen. Haren eskultura-lana oso berezia da, bere garaiko akademizismo guztietatik apartekoa. Israeldar jatorrikoa izanik, juduen tradizioa Ekialdeko artearekin eta antzinako kristau artearekin nahastu zuen.

## Bizitza

Parisko Arte Ederretako Eskolan ikasi zuen, 1959an Erromako saria irabazi zuen eta Villa Medicin egonaldi bat egin zuen gero, Balthus zuzendari izan zen garaian. 1972tik aurrera, Sevresko lantegiko ikerketa-lantegiko buru izan zen eta 1976tik aurrera, Arte Ederretako Eskolako irakasle.
Urnes Kaddish (1978-1980) eskulturek, semeak aita hilari egiten dion Kaddish otoitzarekin dute zerikusia; Kamakura (1988) eskulturek, piramide bitxietatik ateratzen diren fraide japoniarrak gogorarazten dituzte eta Les Barques (1988) eskulturek, berriz, hilen erresumarako bidaiaren gaia berreskuratzen dute. Neurri txikiko eskultura horiez gainera, eta enkargu publikoei esker, obra handiak ere egin ditu, esate baterako, Monument à la mémoire de Jean Moulin (Champs-Élysées, Paris, 1984), Bercyko Finantza ministerioko Atea (Paris, 1989) edota Saint-Ayoul elizako Tinpanoa (Provins, 1990). Heldutasun garaiko lan horiek estilo pertsonalean berreginiko tradizio ikonografikoan koka daitezke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3083937
* Multimedia: Georges Jeanclos / Q3083937
# Georges Joseph Dufour

Georges Joseph Dufour (Saint-Seine-l'Abbaye, 1758ko martxoaren 15a - Bordele, 1820ko martxoaren 10a) frantziar jenerala izan zen. Iraultzan eta Napoleondar Gerretan aritu zen. Azken gerrate horren garaian, Frantziako Inperioaren mende zegoen Nafarroako Gobernuko burua izan zen baina laster Honoré Charles Reillek ordezkatua izan zen.
1792an Verdunen eta hurrengo urtean Neerwindenen borrokatu zuen eta 1809ra arte borrokatu zuen. Ehun Egunetan berriro itzuli zen armadara baina Napoleonen porrotaren ondoren atxilotu zuten.

## Erreferentziak

* ↑ aberriberri.com
* ↑ (Frantsesez) Mullié, Charles. (1852). Georges Joseph Dufour. in: Biographie des célébrités militaires des armées de terre et de mer de 1789 à 1850. Poignavant et Compagnie.
* Datuak: Q3102959
# Georges Labazée

Georges Labazée (Viven, 1943ko ekainaren 16a - Baiona, 2022ko otsailaren 4a) frantziar politikaria izan zen, Frantziako Alderdi Sozialistako kidea. Pirinio Atlantikoetako Kontseilu Orokorreko presidentea izan zen. 1976an Thèzeko kantonamenduan hasi zen politikagintzan. 1998 eta 2004 artean Akitaniako Eskualde Kontseiluko presidenteordea izan zen.

## Kanpo estekak

* Datuak: Q3102984
# Georges Haldas

Georges Haldas (Geneva, 1917ko abuztuaren 14a - Le Mont-sur-Lausanne, 2010eko urriaren 24a) suitzar idazlea izan zen, frantsesez idazten zuena. Poemak eta kronikak idatzi ditu gehienbat: Boulevard des philosophes (1966, Filosofoen bulebarra), Chronique de la rue Saint Ours (1973, Saint Ours kaleko kronika), La confession de une graine (1983, Ale baten aitorpena).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-11-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q118376
* Multimedia: Georges Haldas / Q118376
# Gallicano

Gallicano Italiako udalerri bat da. Luccako probintzian kokatuta dago, Toscana eskualdean. 3.593 biztanle ditu, 31,04 kilometro koadroko azaleran banatuta.

## Mugakideak

Gallicanok honako udalerri hauekin egiten du muga:
Molazzana Castelnuovo di Garfagnana Fosciandora Borgo a Mozzano Coreglia Antelminelli Barga Fabbriche di Vergemoli $^{(en)}$

## Kanpo estekak

* Datuak: Q217269
* Multimedia: Gallicano (Italy) / Q217269
# Galliate Lombardo

Galliate Lombardo Italiako udalerri bat da. Vareseko probintzian kokatuta dago, Lombardia eskualdean. 992 biztanle ditu, 3,27 kilometro koadroko azaleran banatuta.

## Mugakideak

Galliate Lombardok honako udalerri hauekin egiten du muga:
Azzate Bodio Lomnago Daverio Varese

## Kanpo estekak

* Datuak: Q40804
* Multimedia: Galliate Lombardo / Q40804
# Gallicano nel Lazio

Gallicano nel Lazio Italiako udalerri bat da. Erromako probintzian kokatuta dago, Lazio eskualdean. 6.522 biztanle ditu, 25,7 kilometro koadroko azaleran banatuta.

## Mugakideak

Gallicano nel Laziok honako udalerri hauekin egiten du muga:
Erroma Zagarolo Palestrina

## Kanpo estekak

* Datuak: Q242661
* Multimedia: Gallicano nel Lazio / Q242661
# Gallicchio

Gallicchio Italiako udalerri bat da. Potenzako probintzian kokatuta dago, Basilicata eskualdean. 803 biztanle ditu, 23,63 kilometro koadroko azaleran banatuta.

## Mugakideak

Gallicchiok honako udalerri hauekin egiten du muga:
Guardia Perticara Missanello San Chirico Raparo Armento Roccanova San Martino d'Agri

## Kanpo estekak

* Datuak: Q52573
* Multimedia: Gallicchio / Q52573
# Gallichan (Quebec)

Gallichan Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Abitibi-Ouest konderriko eskualde udalerria da.. 2011ko zentsoaren arabera 484 biztanle zituen 74.60 kilometro koadroko azaleran.

## Kanpo estekak

* Datuak: Q3094824
* Multimedia: Gallichan, Quebec / Q3094824
# Galliavola

Galliavola Italiako udalerri bat da. Paviako probintzian kokatuta dago, Lombardia eskualdean. 164 biztanle ditu, 8 kilometro koadroko azaleran banatuta.

## Mugakideak

Galliavolak honako udalerri hauekin egiten du muga:
Lomello Villa Biscossi Ferrera Erbognone Pieve del Cairo

## Kanpo estekak

* Datuak: Q41058
* Multimedia: Galliavola / Q41058
# Generoso Ruiz Idarraga

Generoso Ruiz Idarraga (Nabarniz, 1900 - ?) bizkaitar margolaria izan zen. Hogeita bost urte zituenean Argentinan hartu zuen bizilekua, eta han ezagutu zuen Benjamín Solari Parravicini pintore argentinarrak margotzera bultzatu zuen. Buenos Airesen eta Mar del Platan jarri zituen bere obrak ikusgai 1952. urtean. Titulu nagusiak: Carnaval en la aldea, Feria, Víspera de Santa Agueda, Ezpatadantzaris, Entierro, Llovizna, Belén, Espantapájaros de invierno eta Procesión del Viernes Santo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258347
# Generourban

Generourban foroaren helburua, genero ikuspegia hirigintzan, hiri plangintzan eta tokiko garapenean barneratzea da, hau guztia tokiko zein nazioarteko esperientziak eredutzat hartuz. Laburbilduta, genero ikuspegia hirigintzan barneratzeak zera suposatzen du: lurraldearen erabilpen eta planifikazioan gizonezko eta emakumezkoen arteko desberdintasunak aintzakotzat hartzea. Aldi berean, herritar talde ezberdinen behar zehatzak ere kontuan hartzea beharrezkoa litzateke: haurrak, helduak, etorkinak, gazteak, gurasoak, elbarrituak, etab. Foro hau Eztabaida Zerrenda (bertan izena eman daiteke) baten gainean eraikitzen da, non aztertzen diren genero eta hiri plangintzarekin lotuta dauden gaiak; “gender mainstreaming” arazoak, eguneroko bizimodurako azpiegiturak, emakumeak eta hiria, espazioa eta generoa, genero ikasketak, feminismoa eta garapen jasangarria, etab.

## Kanpo estekak

* http://www.generourban.org/
* https://web.archive.org/web/20080919075625/http://www.generourban.org/generourban_euskara.htm
* Datuak: Q12258349
# Generville

Generville ( frantsesez eta ofizialki: Generville) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1086940
* Multimedia: Generville / Q1086940
# Generoaren soziologia

* Soziologia
* Gizarte zientziak
* Aspektu orokorrak
* Gizarte ikerkuntza
* Gizarte teoria · Teoria soziologikoa
* Praktika soziologikoa
* Alorrak edo gertuko alorrak
* Kriminologia · Demografia
* Gizarte mugimenduak
* Gizarte psikologia · Soziolinguistika
* Soziologiaren arloak: Ekonomia
* Erlijioa ·
* Ezagutza ·
* Generoa
* Gizarte egitura ·
* Hezkuntza
* Hiria ·
* Hizkuntza ·
* Kultura
* Legea ·
* Politika ·
* Zientzia
* Kategoriak eta zerrendak
* Soziologoak · Aldizkariak
Generoaren soziologia generoen edo sexuen arteko hartu-emanak aztertzen dituen soziologiaren arloa da.
Arlo hau 1950eko hamarkadatik aurrera, batez ere, garatu zen mundu akademikoan. Gizontasunaren eta emakumetasunaren kontzepzioak aztertzeari ekin zioten orduan, sexu kategoria biologikoaren ordez, genero kategoria soziala erabiliz. Genero kontzeptua erabili zuen lehena Money izan zen, 1955ean:
| « | Genero errolaren terminoa ondokoa azaltzeko erabiltzen da: norbanakoak bere gizon nahiz mutil edo emakume nahiz neska estatusekin, hurrenez hurren, lotzen dituen gauza guztiak. Horren barruan, baina ez soilik, sexualitatea sartzen da, erotismoaren zentzuan ulertuta. | » |

## Ikus, gainera

* Antropologia feminista.
* Feminismoa.
* Generoa.
* Genero ikasketak.
* Soziologia.
* Queer teoriak.
* Wikipedia: Genero oreka.

## Kanpo estekak

* Datuak: Q779790
# Generoko literatura

Generoko literatura ezaugarri amankomunak dituzten lan literario multzo bati esaten zaio. Normalean eleberriak eta ipuinak dira eta, nahiz eta egile eta garai desberdinetakoak izan, ezaugarri batzuk elkarrekin izaten dituzte. Esaterako, Herbert George Wellsen Denboraren Makina (1895) eta Douglas Adamsen The Hitchhiker's Guide to the Galaxy oso desberdinak dira, bata abenturazkoa bestea umorezkoa, baina biek ala biek etorkizun distopiko bati buruz hitz egiten dute, zientzia fikziozko genero barruan.
Genero beraren lanek egiune batzuk gainean eraikitzen dira. Esaterako beldurrezko eleberrietan banpiroak eta zonbiak errealak direla onartzen da nahiz eta errealitatean benetan ez izatea.

## Genero motak

Hona hemen garrantzitsuenak:
* Fantasiazko literatura.
* Zientzia-fikziozko literatura.
* Beldurrezko eleberria eta eleberri gotikoa.
* Polizia eleberria eta «nobela beltza».
* Eleberri erromantikoa edo eleberri xuri-gorria.
* Literatura erotikoa.
* Eleberri historikoa.
* Western eleberria.

## Kritika

Askotan horrelako literatura-adierazpideez mespretxuz hitz egiten da, goi mailako kultura izango ez balira bezala. Dena dela, asko dira genero hauetan sortu diren benetako klasikoak: Frankenstein, Drakula, Fahrenheit 451... Charlotte Brontë, Alexandre Dumas, Edgar Allan Poe, Georges Simenon, Mary Shelley, Raymond Chandler edo Ray Bradbury generoko eleberriak idatzi dituzten egile ospetsuak dira. On Kixote Mantxakoa berak genero literaturaren ezaugarriak erakusten zituen, Zalduntza liburuarenak, alegia. Dena dela, lan asko bigarren mailakoak direla onartu behar da, kontusmozko edo entretenimenduzko liburuak, alegia.
Espezialista askoren ustez egungo epikak genero horietan babesa aurkitu du.

## Generoko literatura euskaraz

Nahiz eta beste herriealdetan izan duten garapenarekin ez, gurean ere generoak landu egin dira. Oso goiztiarrak izan ziren, adibidez, Jose Antonio Loidi, bere Hamabost egun Urgainen (1955) eta Xabier Gereño bere eleberri poliziakoekin. Yon Etxaidek eta Aingeru Epaltzak eleberri historikoa landu dute, Edorta Jiménezek ipuin erotikoa, Inaki Irazabalbeitiak zientzia-fikziozko eleberria...

## Kanpo estekak

* Datuak: Q1194480
# Garigliano

Garigliano Italiako erdialdeko ibaia da, Lazio eta Campania arteko muga egiten duena.

## Historia

1503. urtean Gonzalo Fernández de Córdobak frantsesen kontra garaipena lortu zuen bertan. 1944ko maiatzaren 11n frantsesek Juin jeneralaren agindupean lortu zuten garaipenak Erromarako bidea zabaldu zien aliatuei.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q287568
* Multimedia: Garigliano (river) / Q287568
# Garikoitz Atxa

Garikoitz Atxa Agerre (Almandoz, 1983ko, ekainaren 8a) Nafarroako txirrindulari ohia da. Nafarroako Txapelduna izan zen bi aldiz.

## Palmaresa

2006
* Nafarroako Txapelketa
* 3. Baiona-Iruñean
2007
* Nafarroako Txapelketa
* Burlata
* Laudio Saria
* Kopa Iberikako etapa bat
2008
* San Lorenzo Saria
2009
* Aiara Zirkuitua
* Leintz Bailarari Itzulia
* 3. Baiona-Iruñean

## Kanpo estekak

* Garikoitz Atxa - ProCyclingStats
* Garikoitz Atxarekin elkarrizketa "erran.eus"
* Datuak: Q121593733
# Garikoitz Azkue

Garikoitz Azkue Laso (Donostia, 1972ko apirilaren 13a - ) gipuzkoar arraunlaria ohia da.
Behin hartu zuen parte Joko Olinpikoetan: Bartzelonan hain zuzen ere. Zilarrezko eta brontzezko dominak lortu zituen Munduko Junior Txapelketan.
Ur Kirolak eta Donostiarran ibili zen arraunlari gisa.
Entrenatzaile lanetan ere aritu da Donostiarrako gaztetxoen B traineruan.

## Erreferentziak

* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q12258211
# Garifuna

Garifuna izan daiteke:
* Garifuna (etnia), karibe, arawak eta esklabo beltzek sortutako etnia.
* Garifunera, Honduras, Guatemala eta Belizen mintzatutako hizkuntza.
# Garikoitz Aspiazu

Mikel Garikoitz Aspiazu Rubina (Bilbo, 1973ko uztailaren 6a), Txeroki ezizenaz ezaguna, etakidea izan zen.
Kale borrokan hasi ondoren, ETAn sartu zen. 1998ko su-eten eta gero, komandoak berrantolatu zituen. 2008ko azaroaren 17an Cauteretsetik gertu atxilotu zuten. Frantzian 20 urteko kartzela-zigorra jarri zion familia bat bahitzeagatik eta talde terroristako kide izateagatik, eta Espainian behin baino gehiagotan epaitu badute ere, absolbitu egin dute.

## Erreferentziak

* ↑ EiTB. (2014/10/08). 'Txeroki' Madrilera eraman dute, Auzitegi Nazionalean deklaratzera. .
* Datuak: Q965667